 Sababta kale ee ay warbixintu sheegtay in ay keeni karto hoos u dhaca tirada dadka isdiiwaangeliyey ayaa ah, niyad jab uu wariyuhu sheegay in ay rag badani ka qabaan tayada murashaxiinta doorashada madaxtooyada u taagan iyo sidoo kale bulshada caalamka oo iyaduna aan dimuqraadiyadda iyo doorashooyinka Somaliland siinin qiimayntii ay ka mudnayd, waxa aanu wariyuhu xusay aragtida muwaadin aanu magaciisa xusin oo arrintan ka hadlaya, Ma codaynayo, waayo kuma raalli ihi tayada murashaxiinta taagan, oo aan lahayn wax qorshe ah, balse keliya doonaya in ay kursiga ka dhigtaan xoogsi Muwaadinkan oo dada soddonaadka ahi waxa uu sheegay in si ka duwan dunida kale ee galbeedka, xisbiyada Somaliland aanay lahayn wax qorshe siyaasadeed ah, isla markaana aanu jirin murashax aragti iyo tayo ku socda, iyo mid karti iyo mansabka in uu u qalmo lagu dooranayaa midna. 